Document ID: /roh_data/filtered/fineweb-2-filterrobots_roh.jsonl.gz/10229

Duas uniuns fan l’organisaziun
Per la festa da 10 onns da l’uniun «Pro Siat» organisescha lezza ensemen cun l’uniun da dunnas quest onn la festa dal vitg. Per l’emprima giada organiseschan duas uniuns l’occurrenza cuminaivlamain. Sco adina datti ina festa modesta che duai cunzunt dar la pussaivladad a la populaziun da s’entupar.
Nus empruvain da far la festa fitg simpel, ei duai dar sco ina gronda festa da famiglia
Pli baud avevan las festas dal vitg fitg gronda muntada, di l'istoricher Arnold Spescha. Ellas eran l'occurrenza nua che la populaziun pudeva seser ensemen, mangiar, chantar e sa divertir en cuminanza ed uschia tgirar ils contacts.
Cun l'independenza e meglras vias d'autos hajan las festas pers la muntada ed èn per part svanidas ord il chalender d'occurrenzas dals vitgs. Plaschaivlamain returnia plaunet quest spiert da cuminanza en ils vitgs., manegia Spescha.
RR actualitad 08:00